CIELE A AKTIVITY MČ BRATISLAVA – PETRŽALKA PRE ČERPANIE FONDOV PRE PROGRAMOVÉ OBDOBIE 
2007 - 2013

Dôležitým faktorom pre rozvoj konkurencieschopnosti regiónu je kvalitné fyzické životné
prostredie. Konkrétna cesta k zvýšeniu atraktívnosti MČ Bratislava - Petržalka musí viesť
cez programy regenerácie sídiel cestou komplexnej obnovy sídiel, ich obytných
súborov, reštrukturalizáciu okolitých priestorov, a zlepšenia kvality hromadnej dopravy
za účelom zvýšenia atraktívnosti verejnej dopravy a zníženia zaťaženia životného prostredia.
Podporou realizácie navrhovaných aktivít sa otvárajú možnosti vstupu na trh MSP spĺňajúcim
stanovené podmienky, čo prispeje k zdravému konkurenčnému prostrediu.

Hlavné dosiaľ navrhované podporované ciele a aktivity vo vybraných operačných programoch, ktoré môžu byť relevantné pre MČ Bratislava – Petržalka:

Operačný program Bratislavský kraj

Prioritná os 1 Infraštruktúra 
Hlavné oblasti intervencií v rámci prioritnej osi 1 
1.	Regenerácia sídiel
2.	Regionálna a mestská hromadná doprava 
3.	Vedomostná ekonomika
1.1 Regenerácia sídiel
 Mestské sídla sú najväčšie rozvojové centrá územia, ktorých napredovanie má vplyv na celé okolité územie a zároveň sú najväčším motorom rozvoja a uplatnenia inovácie, vedy a výskumu. V rámci komplexnej obnovy obytných území bude dôraz kladený na komplexný prístup zahrňujúci: 
•	technickú obnovu fondu obytných budov, 
•	revitalizáciu  vnútroblokov  a okolitých priestorov (ohraničeného územia), 
•	zriaďovanie tzv. komunitných centier, 
•	riešenie problémov súvisiacich s dopravou (parkovanie, zastávky, dopr. značenie),
•	riešenie problémov spojených s rekonštrukciou technickej infraštruktúry.
•	budovanie a obnovu turistických trás,
•	budovanie a rekonštrukcia náučných chodníkov,
•	budovanie a obnova cyklistických trás vrátane cyklotrás v sídlach

Stručný popis aktivít 
•	Vypracovanie a realizácia komplexných projektov regenerácie častí sídiel a ich zón -podpora spracovania a realizácie komplexných projektov regenerácie sídiel a ich obytných zón, revitalizácie  vnútroblokov  (ohraničeného územia), obnovy verejnej zelene, rekonštrukcie detských ihrísk, prípravy a realizácie programov verejných služieb (projekty umožňujúce zabezpečenie prístupu občanov k službám - zdravotná starostlivosť, sociálne služby, zriaďovanie komunitných centier), technickej obnovy fondu obytných budov, riešenia problémov súvisiacich s dopravou (parkovanie, zastávky, dopravné značenie), odstraňovania bariér pre hendikepových občanov (úpravy zabezpečujúce bezbariérovosť budov, verejných priestranstiev vrátane parkovacích miest pre občanov zdravotne postihnutých).
•	Úprava verejných priestranstiev mimo komplexných projektov regenerácie - podpora  zakladania parkov a sadových úprav verejnej zelene, podpora pešej a cyklistickú dopravu environmentálnych foriem dopravy – dôraz na podpora opatrení zvyšujúcich bezpečnosť občanov (sanácia a doplnenie verejného osvetlenia), podpora úprav zabezpečujúcich bezbariérovosť budov a verejných priestranstiev,
•	Zachovane a obnova kultúrneho dedičstva - podpora obnovy a rekonštrukcie národných kultúrnych pamiatok a pamiatkových objektov a podpora obnovy a regenerácie historických parkov, 
•	Investície do revitalizácie nevyužívaných priemyselných lokalít -  s cieľom prípravy územia pre nové hospodárske činnosti.

Príklady konkrétnych aktivít MČ Bratislava – Petržalka:
•	rozšírenie sociálneho bývania a nájomného bytového fondu ( v rámci tejto aktivity výstavba obytných domov s nájomnými bytmi pre mladé rodiny – bývanie na dobu určitú)
•	výstavba ubytovacieho zariadenia alebo rekonštrukcia existujúceho zariadenia mestskej časti na účely ubytovne (ubytovanie v zmysle rozhodnutia súdu, prípadne ubytovanie ľudí bez domova)
•	vytvoriť podmienky pre motiváciu k úsporám v spotrebe tepla
•	zatepľovanie budov, resp.  tepelná ochrana
•	odstránenie statických nedostatkov budov
•	sanácia terás v súvislosti so skvalitnením bývania
•	spolupráca v oblasti rozširovania a rozvoja nízko-energetických modelov 
•	vybudovanie technickej infraštruktúry – za Panónskou cestou 
•	vybudovanie komplexnej občianskej vybavenosti medzi Starým a Prístavným mostom
•	vybudovanie značenia chodníkov, turistických trás , cyklistických rás a náučných chodníkov
•	vybudovanie náučných chodníkov v lužných lesoch
•	spracovanie máp 
•	budovanie sietí pre rozvoj spoločných stratégii pre propagáciu prihraničného regiónu a jeho lokalít 
•	spoločný marketing destinácii  prihraničných regiónov
•	podpora propagácie kultúrneho dedičstva
•	dobudovanie informačného systému značenia ulíc a objektov 
•	prestavba nefunkčných detských ihrísk na parkoviská – Jasovská ulica, Markova ulica
V rámci tohto opatrenia je však nutné upozorniť na jednu dôležitú podmienku:
Vzhľadom na limitovanú výšku finančných zdrojov alokovaných na Operačný program Bratislavský kraj budú realizované maximálne 3 projekty typu „renegerácia sídiel“. Preto je nutné, aby MČ Bratislava – Petržalka začala s prípravou splnenia predmetných kritérií a opatrení už teraz. Je nutné vytvoriť Integrovanú stratégiu rozvoja mestskej časti Bratislava – Petržalka s dôrazom na nasledovné:

Regenerácia sídiel
•	operácie: úprava verejných priestranstiev vrátane ihrísk a prvkov verejnej zelene, rekonštrukcia verejných osvetlení, budovanie a rekonštrukcia cyklistických trás, budovanie a rekonštrukcia náučných chodníkov, budovanie a rekonštrukcia turistických trás
 Obnova bývania
•	operácie: v zmysle čl. 47 ods. 2 implementačného nariadenia, 
Obnova škôl a školských zariadení, školských ihrísk, zariadení sociálnych služieb a komunitných centier
•	operácie: oprava hlavných stavebných častí budovy – strecha, fasáda, okná a dvere na fasáde, budovanie a rekonštrukcia ihrísk

Každá z vyššie uvedených tematických oblastí v rámci integrovaných stratégií rozvoja MČ Bratislava - Petržalka má stanovený minimálny rozsah operácií, a to nasledovne:
• regenerácia sídiel (realizácia minimálne troch operácií regenerácie sídiel
na zlepšenie fyzického prostredia)
• obnova bývania (obnova aspoň dvoch budov)
• obnova škôl, školských zariadení, zariadení poskytujúcich sociálne služby
a komunitných centier (realizácia minimálne jednej operácie)

Predpokladom realizácie investičných projektov je majetkovo-právne vysporiadanie
nehnuteľností, ktoré sú miestom realizácie projektov, čo je úlohou miestnych samospráv.

Samostatné dopytovo orientované projekty regenerácie sídiel
Projekty sú zamerané na obnovu a rozvoj fyzického životného prostredia sídiel, resp. častí sídiel identifikovaných ako kohézne a inovačné póly rastu vrátane ich ťažísk osídlenia, pričom oprávnenými sú nasledovné aktivity:
- úprava verejných priestranstiev vrátane ihrísk a prvkov verejnej zelene
- rekonštrukcia verejných osvetlení
1.2 Regionálna a mestská hromadná doprava

Integrácia hromadnej dopravy do spoločného prevádzkového prostredia a využitie jednotlivých výhod tak, aby bola dodržaná zásada vhodného, ekonomického a bezpečného pohybu osôb, je jednou z alternatív riešenia dopravného systému. Integráciou dopravy sa rozumie harmonizácia prevádzky mestskej hromadnej dopravy, prímestskej dopravy, regionálnej dopravy, optimalizácia a koordinácia verejnej hromadnej dopravy pomocou zjednotených cestovných poriadkov, jednotnej prestupnej tarify. 

Stručný popis aktivít 
Zriadenie jednotného tarifného systému - elektronické označovače a snímače jednorazových cestovných lístkov a predplatných čipových kariet vo vozidlách a nástupištiach, predajné automaty, terminály na predaj predplatných časových lístkov, informačné tabule, stavebné úpravy nástupíšť a parkovacích plôch nevyhnutné pre inštaláciu príslušných elektronických zariadení.
Vybudovanie prestupných terminálov vo vytipovaných dopravných uzloch s možnosťou
efektívneho využitia jednotlivých druhov verejnej dopravy (regionálny vlak, prímestský
autobus, linky MHD), vybudovanie záchytných parkovísk v rámci prestupných terminálov.
(Vytipovanie konkrétnych terminálov bude závisieť od spracovania plánu dopravnej
obslužnosti.)
Podpora MHD - príprava a realizácia aktivít zameraných na zvýšenie kvality systému
integrovanej osobnej hromadnej dopravy a zníženie jej negatívneho dopadu na životné prostredie vrátane nevyhnutného budovania a rekonštrukcie električkových a trolejbusových tratí v súvislosti so zabezpečením fungovania integrovaného dopravného systému, dobudovanie zariadení pre preferenciu koľajovej dopravy na riadených križovatkách, obstaranie a inštalácia riadiaceho software s atribútmi preferencie koľajovej dopravy. Táto aktivita sa bude uplatňovať na území mesta Bratislavy.
Informačné zabezpečenie - jednotný informačný systém, marketingová podpora celého systému(informačná kampaň, internetová stránka, informačné strediská, zákaznícke centrá, vytvorenie, (informačná kampaň, internetová stránka, informačné strediská, zákaznícke centrá, vytvorenie jednotného vlastného dispečerského aparátu a pod.).
Príklady konkrétnych aktivít MČ Bratislava – Petržalka:
-	Zjednosmernenie dopravy, vybudovanie a vyznačenie parkovísk na základe projektu „ Zmena organizácie dopravy“
-	zlepšenie kvality verejnej dopravy k väčšej spokojnosti jej užívateľov
-	podpora zavedenia nosného dopravného systému integrovanej koľajovej dopravy 
-	príprava programu statickej  dopravy – zvýšenie počtu parkovacích miest
-	dobudovanie informačného systému značenia ulíc a objektov 
-	plánovanie a organizácia dopravy  v závislosti od rozvoja jednotlivých zón mestskej časti 
-	tvorba dopravných prepojení medzi zónami mestskej časti po novej zástavbe
Prioritná os 2  Vedomostná ekonomika
Hlavné oblasti intervencií v rámci prioritnej osi 2

1. Inovácie a technologické transfery
2. Informatizácia spoločnosti

2.1 Inovácie a technologické transfery

Stručný popis aktivít 
•	Podpora tvorby a zavádzania inovácií a technologických transferov 
•	Podpora zavádzania a využívania progresívnych technológií 
•	Ochrana duševného vlastníctva 
•	Podpora budovania Regionálnej inovačnej siete v Bratislavskom kraji
2.2 Informatizácia spoločnosti

Stručný popis aktivít 
•	optimalizácia a rozvoj infraštruktúry informačných systémov verejnej správy štandardizáciou informačných systémov verejnej správy, poskytovaním unifikovaných SW riešení potrebných pre verejnú samosprávu.
•	zavádzanie rozšírených verejných e-služieb na regionálnej a lokálnej úrovni zavádzaním rozšírených verejných e-služieb a ich pripájanie do ústredného portálu, znižovaním administratívneho zaťaženia, zvyšovaním transparentnosti procesov a ich prispôsobením možnostiam nových IKT.
•	rozvoj integrovaných obslužných miest budovaním a rozvojom obslužných miest, v ktorých sú poskytované integrované verejné služby na jednom mieste.
•	podpora tvorby užitočného digitálneho obsahu na regionálnej a lokálnej úrovni skvalitňovaním systémov získavania, ochrany a spracovania obsahu zo zdrojov pamäťových a fondových inštitúcií, tvorbou užitočného obsahu poskytovaného užívateľom prostredníctvom verejných e-služieb na regionálnej a lokálnej úrovni, elektronizáciou pamäťových a fondových inštitúcií (vybavenie inštitúcií príslušným hardverom a softverom, sieťami a IKT technológiami), nákupom informačných zdrojov (databáz, práv na zverejňovanie informácií a pod.), dokumentáciou prejavov nehmotného kultúrneho dedičstva vrátane dokumentácie tradičných zručností a elektronizácia týchto poznatkov, zlepšením spoľahlivosti prevádzky informačných a komunikačných systémov. 
•	podpora dostupnosti širokopásmového internetu rozvojom infraštruktúry a postupné pripájanie metropolitných optických sietí v regionálnych a  miestnych centrách, marketingovými aktivitami zameranými na zvyšovanie dopytu po širokopásmovom pripojení a elektronických službách, budovaním a rozvojom verejne vlastnených širokopásmových sietí.

Príklady konkrétnych aktivít MČ Bratislava – Petržalka:
-	vytvorenie kancelárie prvého kontaktu v  zmysle myšlienky „Miestny úrad pre občana, nie občan pre úrad“. 
-	informatizácia miestnej samosprávy – elektronický obeh dokumentov, realizácia elektronického verejného obstarávania
-	internet zadarmo, budovanie info kioskov a verejných prístupových miest
-	zavedenie verejne dostupného internetu do miestnych knižníc 
-	tvorba užitočného digitálneho obsahu a zavádzanie cezhraničných e-služieb
Operačný program Životné prostredie
Podpora investícií do ochrany životného prostredia 

Stručný popis aktivít :
•	programy starostlivosti o chránené územia vrátane NATURA 2000 a programy záchrany pre kriticky ohrozené rastliny a živočíchy - podpora vypracovania dokumentov starostlivosti o chránené územia a ich realizácie, podpora vypracovania programov záchrany ohrozených rastlín a živočíchov a realizácie dokumentov starostlivosti o chránené územia, monitoring druhov a biotopov,
•	infraštruktúra ochrany prírody a krajiny - podpora infraštruktúry ochrany prírody a krajiny (vstupné areály jaskýň, turistické trasy, zavedenie monitorovacích systémov). 
•	informačné a propagačné aktivity pre oblasť ochrany prírody a krajiny - podpora zriaďovania informačných stredísk, podpora budovania náučných chodníkov, budovania expozícií a iných foriem propagácie ochrany prírody,
•	podpora aktivít na zabezpečenie ochrany pred povodňami - úprava vodných tokov, rekonštrukcia ochranných hrádzí.
Príklady konkrétnych aktivít MČ Bratislava – Petržalka:
-	zachovanie biotopu lužného lesa a jeho ochrana (v rámci tohto cieľa cezhraničná spolupráca)
-	podpora alternatívnych zdrojov vykurovania a ohrevu teplej úžitkovej vody v bytových domoch a školách
-	organizovanie konferencií na tému obnoviteľné zdroje energií – vzájomná výmena informácii, spracovanie manuálov (spolupráca so susediacimi krajinami)
-	vytváranie ďalších zelených plôch – ich adekvátneho množstva vzhľadom na zástavbu a pribúdajúce objekty
-	obnova verejnej zelene – výsadba stromov, rekonštrukcia trávnikov
-	budovanie  oddychových zón a námestí  
-	rozvoj rekreačnej funkcie jazier na území mestskej časti Petržalka
-	revitalizácia jazier
-	revitalizácia zóny medzi Malým a Veľkým Draždiakom – vytvorenie parku
-	majetkovoprávne usporiadanie zón okolo jazier
-	doriešenie záchrannej služby na jazerách
-	dobudovanie sociálnych zariadení na jazerách 
-	zlepšenie podmienok na zarybňovanie jazier
-	zabezpečenie väčšej čistoty verejných priestranstiev, dôsledná údržba chodníkov, terás a schodov – s podporou iniciatívy občanov 
-	podporiť možnosť uzamykať kontajnerové stojiská, budovať nové stojiská
-	rozvoj separovaného zberu
-	spolupráca v oblasti využívania prírodných zdrojov
-	vybudovanie systému zberu, triedenia, recyklácie a odvozu veľkorozmerného odpadu

Operačný program Vzdelávanie

Moderné vzdelávanie pre vedomostnú spoločnosť pre Bratislavský kraj

Hlavné oblasti podpory

Premena tradičnej školy na modernú pre Bratislavský kraj

Zvyšovanie konkurencieschopnosti Bratislavského kraja prostredníctvom rozvoja terciárneho a celoživotného vzdelávania

Premena tradičnej školy na modernú pre Bratislavský kraj

Špecifické ciele
1. Inovovať obsah a metódy, skvalitniť výstupy vzdelávania pre potreby trhu práce
vo vedomostnej spoločnosti
2. Orientovať prípravu a celoživotné vzdelávanie pedagogických zamestnancov na získavanie a
rozvoj kompetencií potrebných na premenu tradičnej školy na modernú
3. Skvalitniť správu a manažment škôl a stimulovať ich k väčšej otvorenosti k potrebám
miestnych komunít
4. Zabezpečovať inštitucionálnu kvalitu škôl a školských zariadení

Rámcové aktivity
Podpora reformy a rozvoj všeobecného vzdelávania na základných školách a stredných školách (špecifický cieľ 1)
Podpora reformy a rozvoj odborného vzdelávania a prípravy (špecifický cieľ 1)
Podpora výchovného a kariérového poradenstva na základných a stredných školách
(špecifický cieľ 1)
 Podpora prípravy učiteľov (špecifický cieľ 2)
Podpora ďalšieho vzdelávania pedagogických zamestnancov (špecifický cieľ 2)
 Podpora systému otvorenej školy (špecifický cieľ 3)
Podpora a rozvoj nástrojov hodnotenia výchovno-vzdelávacích činností škôl a školskýchzariadení (špecifický cieľ 4)

Hlavným cieľom optimalizácie siete vzdelávacích inštitúcií vzhľadom na potreby trhu práce je
prispôsobenie ich kapacity aktuálnym a perspektívnym tendenciám populačného vývoja na jednejstrane a požiadavkám na kvalifikovanú pracovnú silu na strane druhej. Cieľom má byť otváranie sa škôl reálnym potrebám regiónu, a tým zvyšovanie efektívnosti služieb, ktoré poskytujú verejnosti.

Celková premena tradičnej školy na modernú pre Bratislavský kraj bude spočívať v mnohých
elementoch. Predovšetkým sa musí zmeniť škola z inštitúcie odovzdávajúcej vedomosti na učiacu sa komunitu, prejsť od odovzdávania encyklopedických vedomostí žiakovi ku komplexnému rozvoju osobnosti žiaka; od vyučovania k učeniu sa; od pasivity žiaka k aktivite, samostatnosti, tvorivosti, prežívaniu práce žiaka; od klasického učiteľa k učiteľovi-poradcovi; od orientácie na priemerného žiaka k diferencovanému a individuálnemu prístupu k žiakom; od frontálnosti práce žiakov ku kooperatívnosti žiakov a projektovo-orientovanému vyučovaniu; od izolovaných predmetov k ich integrácii; od kriedy a tabule k aktívnemu využívaniu IKT vo vyučovaní; od dôrazu na obsah učiva k dôrazu na celý proces vyučovania.
Na zabezpečenie premeny školy na modernú je nevyhnutné skvalitniť prípravu a celoživotné
vzdelávanie učiteľov, ktorí musia byť pripravení na neustále zmeny v potrebách vzdelávania so zakomponovaním prvkov kariérovej výchovy v záujme lepšej prípravy mladých ľudí pre trh práce.

Operačný program Zamestnanosť a sociálna inklúzia

Prioritná os Podpora rastu zamestnanosti a sociálnej inklúzie v BSK
Hlavné oblasti podpory

3.1 	Podpora rastu zamestnanosti a zlepšenia zamestnateľnosti a zosúladenie   
            pracovného a  rodinného života v Bratislavskom kraji
3.2 	Podpora sociálnej inklúzie prostredníctvom rozvoja sociálnych služieb a podpora 	integrácie znevýhodnených skupín na trh práce v Bratislavskom kraji
3.3 	Budovanie kapacít a zlepšenie kvality verejnej správy
3.4	Podpora rastu zamestnanosti a zlepšenie zamestnateľnosti pre vzdelanostnú spoločnosť
Zameranie prioritnej osi 

Opatrenie 3.1 Podpora rastu zamestnanosti a zlepšenia zamestnateľnosti
a zosúladenie pracovného a  rodinného života v MČ Bratislava - Petržalka

Špecifický cieľ: Zvyšovanie zamestnanosti, zvyšovanie dostupnosti a skvalitnenie služieb
zameraných na podporu zosúladenia rodinného a pracovného života

Uvedené sú len rámcové aktivity relevantné pre MČ Bratislava – Petržalka.
Rámcová aktivita: podpora rôznych druhov služieb starostlivosti o deti a domácnosť 
	Príklady konkrétnych aktivít:
-	podpora vytvárania inovatívnych foriem starostlivosti o deti na verejnej a súkromnej báze
-	podpora kooperácie samosprávy, zamestnávateľov a štátu pri zabezpečovaní služieb starostlivosti a voľno - časových aktivít a ich rozšírenie
-	podpora aktivít MVO pri vytváraní špecializovaných zariadení ako sú materské centrá, multifunkčné zariadenia (denné centrá)  pre rodičov so zodpovednosťou za rodinu, deti, zdravotne postihnutých a starších
-	podpora mobilných služieb starostlivosti o domácnosť   

Rámcová aktivita: zvyšovanie dostupnosti verejných služieb
	Príklady konkrétnych aktivít:
-	podpora aktivít na zabezpečenie optimálnych úradných hodín a podpora aktivít spojených s elektronizáciou vybavovania úradných záležitostí a zníženie administratívnej náročnosti 
-	podpora aktivít zabezpečujúcich ambulantné verejné služby 
-	podpora aktivít na zabezpečenie rodine priateľského prostredia vhodnou úpravou prostredia - kútik pre deti, kočíky 

Opatrenie 3.2 Podpora sociálnej inklúzie prostredníctvom rozvoja sociálnych služieb, opatrení sociálnoprávnej ochrany, sociálnej kurately a podpora integrácie znevýhodnených skupín na trh práce v Bratislavskom kraji

Špecifický cieľ: Zvyšovanie sociálnej inklúzie a možností prístupu na trh práce pre všetky skupiny obyvateľstva

Rámcová aktivita: podpora zvyšovanie dostupnosti sociálnych služieb a vykonávania opatrení sociálnoprávnej ochrany detí a sociálnej kurately pre všetky ohrozené a marginalizované skupiny populácie s osobitým zreteľom  na mestské a obecné rómske koncentrácie, separované a segregované obecné osídlenia. 

Príklady konkrétnych aktivít:
-	aktivity zamerané na rozširovanie siete sociálnych služieb a opatrení sociálnoprávnej ochrany detí a sociálnej kurately pre príslušníkov marginalizovaných rómskych komunít, prepustených z výkonu trestu odňatia slobody, drogovo a inak závislých, bezdomovcov,  azylantov a iných migrantov  a príslušníkov iných ohrozených a rizikových skupín, vrátane občanov s ťažkým zdravotným postihnutím, v závislosti od potrieb regiónu  a lokálnych potrieb.
-	opatrenia  na zabezpečenie rovnakých podmienok pre všetky deti ktoré nemôžu byť vychovávané vo vlastnej rodine
-	podpora nedostatkových sociálnych služieb a iných opatrení  a aktivít zameraných na predchádzanie sociálnemu vylúčeniu, udržanie a zvyšovanie kvality  života  starších a  zdravotne postihnutých,   
-	podpora aktivít zameraných na predchádzanie vzniku krízových situácií v rodine  
-	podpora opatrení zameraných na krízovú intervenciu pre rôzne skupiny klientov
-	aktivity zamerané na zamedzenie nárastu sociálno-patologických javov a obmedzovanie a odstraňovanie negatívnych vplyvov ktoré ohrozujú všestranný vývin detí a plnoletých, 
-	aktivity zamerané na humanizáciu sociálnych služieb a sociálnoprávnej ochrany detí a sociálnej kurately
-	podpora rozvoja služieb zameraných na kontinuitu sociálnej a zdravotnej starostlivosti pri dlhodobej odkázanosti na pomoc inej osoby,

Rámcová aktivita: modernizácia a zavádzanie nových typov sociálnych služieb a opatrení sociálnoprávnej ochrany a sociálnej kurately cielených na podporu zotrvania fyzických osôb v prirodzenom sociálnom prostredí 

Príklady konkrétnych aktivít:
  
-	aktivity zamerané na  podporu zotrvania detí a plnoletých v  prirodzenom rodinnom a širšom sociálnom prostredí, 
-	aktivity zamerané na aktivizáciu a podporu sebestačnosti ,
-	aktivity zamerané na prekonanie sociálnych dôsledkov ťažkého zdravotného postihnutia, nepriaznivého zdravotného stavu a vyššieho veku vykonávane v prirodzenom prostredí fyzickej osoby
-	podpora a rozvoj sociálneho podnikania  na neziskovom princípe
-	aktivity zamerané na podporu náhradných rodín
-	podpora služieb seniorom a zdravotne postihnutým pre ich zotrvanie v domácom prostredí a vytváranie on-line systému sociálneho alarmu po dobu 24 hodín.

Rámcová aktivita: podpora rozvoja sociálnych služieb, opatrení sociálnoprávnej ochrany a sociálnej kurately a iných opatrení zameraných na plnenie základných funkcií rodiny 

Príklady konkrétnych aktivít:

-	inovatívne sociálne a výchovné programy cielené na deti a rodiny 
-	poradenské a adaptačné programy vykonávané v náhradnom rodinnom prostredí
-	aktivity zamerané na sieťovanie služieb rodine podľa potrieb regiónu  
-	podpora terénnej sociálnej práce s rodinou 
-	programy zamerané na rozvoj schopností  riešiť  problémové situácie a adaptovať sa na nové situácie     podpora riešenia rodinných sporov  mediáciou
-	aktivity na podporu a motiváciu riadneho plnenia školskej dochádzky 
-	aktivity zamerané na pomoc ohrozeným rodinám, a pod.

Rámcová aktivita: aktivity zamerané na vyvolanie a podporovanie zmeny v rámci miestnych spoločenstiev a na podporu aktivít členov miestnej komunity k svojpomocnému riešeniu miestnych problémov 

Príklady konkrétnych aktivít:
-	aktivity zamerané na komunitné plánovanie a  komunitný rozvoj, 
-	podpora lokálnych partnerstiev a koordinácie aktivít partnerov v rámci lokality, 
-	podpora spájania a spoločných   riešení  obcí,
-	podpora rozvoja miestnych a regionálnych  riešení sociálnej inklúzie.
-	podpora sieťovania komunitných služieb.
-	rozvoj systémových riešení a komplexného prístupu v oblasti riešenia sociálneho vylúčenia.
-	podpora a rozvoj dobrovoľníctva svojpomoci.
-	podpora a rozvoj sociálneho podnikania na neziskovom princípe

Rámcová aktivita: zvyšovanie profesionality a budovanie ľudských kapacít v oblasti sociálnych služieb a sociálnoprávnej ochrany detí a sociálnej kurately a ďalších oblastí sociálnej inklúzie 

Príklady konkrétnych aktivít:
-	vzdelávanie v oblasti tvorby a strategického plánovania, realizácie a vyhodnocovania potrieb v predmetnej oblasti.podpora vybavenosti  miestnej a regionálnej samosprávy informačnými a komunikačnými technológiami
-	podpora aktivít zameraných na budovania systému prehlbovania kvalifikácie
-	zavádzanie supervízie
-	podpora aktivít zameraných na zvyšovanie úrovne zručností a profesionálnych kompetencií poskytovateľov sociálnych služieb a vykonávateľov opatrení sociálnoprávnej ochrany a sociálnej kurately.
-	zvýšenie počtu a kvality programov ďalšieho vzdelávania poskytovateľov sociálnych služieb a vykonávateľov opatrení sociálnoprávnej ochrany detí a sociálnej kurately.
-	podpora zavedenia systému hodnotenia kvality programov ďalšieho vzdelávania a systému certifikácie modulov vzdelávania
-	zavedenie štandardov kvality sociálnych služieb
-	podpora aktivít zameraných zlepšovanie procesných vzťahov v inštitucionálnom zabezpečení v oblasti sociálnych vecí 

Opatrenie 3.3 Budovanie kapacít a zlepšenie kvality verejnej správy 
Špecifický cieľ: Zvyšovanie kvality ľudských zdrojov a ich riadenia v oblasti verejnej správy a mimovládnych neziskových organizácií

Rámcová aktivita: Podpora rozvoja inštitucionálnej kapacity a zlepšenie kvality verejnej správy. 

	Príklady konkrétnych aktivít:
-	skvalitnenie systému riadenia ľudských zdrojov vrátane zavedenia vhodných noriem, zlepšenia    riadenia ľudských zdrojov 
-	identifikácie školiacich potrieb a príležitostí v oblasti rozvoja verejnej správy, verejnej politiky a budovania partnerstiev 
-	rozvoj efektívnych mechanizmov zameraných na zlepšenie tvorby verejných politík, príprave a koordinácie regionálnych stratégií a pod
-	investície do skvalitnenia kapacity ľudských zdrojov (workshopy, tréningy, stáže, štipendiá zamerané na rozvoj ľudských zdrojov a pod.) 
-	budovanie a zlepšovanie inštitucionálnej kapacity (vytváranie efektívnych systémov riadenia)
-	budovanie partnerstiev s inými sektormi a inštitúciami na regionálnej a lokálnej úrovni, pripravenosti pre organizačné zmeny, podporu pre otvorený systém verejných inštitúcií – (učiace sa organizácie), vytváranie akčných plánov a pod.
-	podpora aktivít zameraných na znižovanie nedeklarovanej práce;

Operačné programy v rámci cieľa Európska územná spolupráca
Cezhraničná spolupráca Slovensko – Rakúsko
OP SR – AT smeruje intervencie s cieľom podporiť a implementovať projekty s charakteristickou cezhraničnou dimenziou a vplyvmi, OPBK sa v tejto oblasti sústreďuje na vybrané časti regionálneho ekonomického systému, ktoré majú potenciál výrazne prispieť k posilneniu konkurencieschopnosti samostatného Bratislavského regiónu prostredníctvom efektívneho využívania inovatívnych, informačných a komunikačných technológií s dôrazom na MSP.

Program Cezhraničná spolupráca Maďarsko – Slovensko

V tomto programe sú na obdobie rokov 2007 – 2013 navrhované dve strategické priority 1.
Hospodárstvo a spoločnosť a 2. Životné prostredie, ochrana prírody a dostupnosť.

V rámci cezhraničnej spolupráce však projekty musia byť realizované v prihraničných oblastiach a musia budovať cezhraničnú spoluprácu. Projekty musia mať nadnárodný charakter spolupráce.

Nórsky finančný mechanizmus

Finančný mechanizmus EHP jeho cieľom je prispieť k znižovaniu ekonomických a sociálnych rozdielov v Európskom hospodárskom priestore. 
Oblasti podpory:

V rámci prioritnej oblasti Ochrana životného prostredia
•	skvalitnenie a rozvíjanie infraštruktúry pre ochranu vôd a vodné hospodárstvo,
•	zlepšenie kvality ovzdušia a zníženie skleníkových plynov na Slovensku, 
•	skvalitnenie odpadového hospodárstva na samosprávnej úrovni,
•	zníženie starých environmentálnych záťaží životného prostredia a bezpečné nakladanie s nimi,
•	zníženie straty biodiverzity a zachovanie prirodzených biotopov.

V rámci prioritnej oblasti Podpora trvalou udržateľného rozvoja:
•	podpora obnoviteľných zdrojov energie,
•	skvalitnenie obecného verejného osvetlenia s cieľom úspory energie,
•	rekonštrukcia rozvodov tepla a centrálnych zdrojov tepla verejných podnikov s cieľom úspory energie,
•	podporovanie využívania biopalív a alternatívnych zdrojov energie na úrovní obcí a regiónov,
•	podpora potravinovej bezpečnosti,
•	environmentálne vzdelávanie a smerovanie na všetkých úrovniach verejnej správy vrátane podpory environmentálnej informatiky,
•	správa a bezpečnosť dopravy.

V rámci prioritnej oblasti Zdravie a starostlivosť o deti:
•	transformácia detských domovov na domovy rodinného typu,
•	programy na podporu detí s osobitnými potrebami v ťažkej rodinnej situácii,
•	rozvoj sociálnych služieb pre rodinnú starostlivosť,
•	skvalitnenie sociálnych a zdravotných služieb na samosprávnej úrovni,
•	skvalitnenie zdravotnej starostlivosti v ústavoch na výkon trestu a väzby,
•	rozvoj národných programov zdravia,
•	vzdelávanie manažérov a pracovníkov v zdravotníctve,
•	podpora kvalitnej zdravotnej starostlivosti v materstve a služieb plánovaného rodičovstva,
•	ochrana a podpora obetí násilia v rodinách ako aj podpora útulkov.

V rámci prioritnej oblasti Regionálna politika a cezhraničné aktivity:
•	regionálny rozvoj zameraný na priority konkrétnych regionálnych orgánov a samospráv, napr. v oblasti: 

      - posilňovania kompetencie a kapacít na miestnej úrovni

            - o	posilnenie dobrého spravovania vo verejnej správe 
            - rozvoj súkromného sektora na miestnej a regionálnej úrovni
            - posilnenie účasti menšinových skupín v spoločnosti
•	cezhraničná spolupráca v rámci prioritných oblastí zameraných na spoluprácu s Ukrajinou na národnej a regionálnej úrovni

Implementácia uvedených prioritných oblastí musí byť vykonávaná v rámci územia Slovenskej republiky bez toho, aby bola uprednostnená niektorá z častí Slovenskej republiky.